Борис Младенов-Young
„Отивам си!“
ми рече. И е прав…

chitanka.info

„Отивам си!“ — ми рече. И е прав.

Наясно е, че го убива рака.

А аз не знам след час какво ме чака,

аз, който съм наглед клинично здрав.

От раждането с всеки божи ден

животът ни еднакво се скъсява,

но по различна орис и направа,

различно дълъг ни е отреден.

Видял съм болни в тежко дередже,

сред близки хора, читави и здрави,

очакваха смирено своя ред…

А вместо Господ тях да призове,

онез, които бяха здрави, прави…

напускаха живота по-напред!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.